High School Musical har taget verden med storm, og nu kan den opleves live i Aalborghallen. Sonny Fredie-Pedersen og Rebekka Mathew spiller hovedrollerne som Troy og Gabriella. Forestillingen spiller søndag den 20. april i Aalborg Kongres & Kulturcenter. Men allerede 30. marts er den på plakaten hos Arena Nord i Frederikshavn. High School Musical er oprindeligt produceret til tv af Disney Channel. Den havde premiere i USA 20. januar 2006 og er siden set af mere end 250 millioner seere verden over. Efterfølgende har både dvd- og cd-udgivelser toppet hitlisterne rundt på kloden, således også i Danmark, og succesen fortsætter med High School Musical 2, der havde premiere for at halvt års tid siden og indtil videre er blevet set af næsten 170 millioner seere. Forestillingen, der snart kan opleves i Musikhuset Århus, er den første skandinaviske udgave af den verdensberømte musical.

Opsummering:
Den første danske version af Disneys verdensberømte forestilling